Prinsesse Louise ( 66 66 66 66)  Prinsesse Louise af Danmark (17. februar 1875 – 4. april 1906) var en dansk prinsesse, der var datter af Frederik 8. og dronning Louise. Hun blev gift med prins Friedrich af Schaumburg-Lippe, der tilhørte en sidelinje til fyrstehuset Schaumburg-Lippe, der boede på slottet Náchod i Bøhmen.  Prinsesse Louise blev født den 17. februar 1875 på Amalienborg Slot i København i sin farfar Kong Christian 9.s regeringstid. Hun var det tredje barn og ældste datter af Kronprins Frederik (den senere Frederik 8.) og Kronprinsesse Louise. Hendes far var den ældste søn af Kong Christian 9. og Dronning Louise, mens hendes mor var den eneste datter af Kong Karl 15. og Dronning Louise af Sverige og Norge. Prinsesse Louise havde to ældre brødre, Christian (den senere Christian 10. af Danmark), Carl (den senere Haakon 7. af Norge) og fem yngre søskende.  Den 5. maj 1896 blev hun gift på Amalienborg i København med sin halvfætter prins Friedrich af Schaumburg-Lippe. Prins Friedrich tilhørte en sidelinje til fyrstehuset Schaumburg-Lippe, der boede på slottet Náchod i Bøhmen. Han var søn af prins Wilhelm af Schaumburg-Lippe og prinsesse Bathildis af Anhalt-Dessau, der var datter af Dronning Louises søster, prinsesse Marie af Hessen-Kassel.  Parret fik tre børn:   Prinsesse Louise døde på slottet Ratiboritz i Bøhmen den 4. april 1906. Prins Friedrich giftede sig igen i 1909 med Prinsesse Antoinette af Anhalt. Han døde i Kudowa i Schlesien i 1945.